TALLINN, 26. juuli — Sputnik. Näiteks on kurjategijatel võimalik pealt kuulata võrguliiklust ning seeläbi varastada krediitkaardi andmeid, kasutajatunnuseid ja paroole, hoiatab Riigi Infosüsteemi Amet (RIA).
Ohvriks võivad langeda kõik ettevõtted ja eraisikuid, kes kasutavad Mikrotik võrguseadmeid, peamiselt ruutereid. RIA hinnangul kasutab umbes 95% inimestest avalikes Mikrotik seadmetes uuendamata tarkvara.
Enda kaitseks toimi nii:
- uuendada seadmete tarkvara uusimale versioonile;
- tee regulaarseid uuendusi ja piira seadmete ligipääsu avalikus internetis;
- kasuta kindlaid ja tugevaid paroole.
Kui seade on juba pihta saanud:
- nakatunud tarkvarast lahtisaamiseks taasta tehase algseaded;
- uuenda seadme tarkvara, vaheta paroolid ja kasutajatunnus;
- taasta käsitsi kõik seaded, sh tulemüürireeglid.
RIA küberintsidentide käsitlemise osakond (CERT-EE) on poole aasta jooksul registreerinud 7785 juhtumit ehk 1500 juhtumit rohkem kui mullu samal ajal, vahendas uudisteportaal Sputnik Eesti kuu algul. Samas kõrge prioriteediga intsidente on registreeritud 19, mida on oluliselt vähem kui eelmise aasta samal perioodil.
"Küberturve nõuab süsteemset tööd ning on pidev protsess. Ükski e-teenus või andmekogu ei ole lõplikult turvaline ning valmis, vaid eeldab ajas uuendamist, täiendamist ning ka turvavigade lappimist," selgitas Riigi Infosüsteemi Ameti (RIA) küberturvalisuse teenistuse juht Uku Särekanno.